På 1980-tallet var han blant Norges fremste hoppere. I løpet av karrieren oppnådde han elleve pallplasseringer i verdenscupen, uten at han noen gang greide å gå helt til topps (åtte andreplasser og tre tredjeplasser). Flere ganger var det nære på, som under skiflygingsrennet i Vikersund 20. februar 1983. Til slutt måtte han se seg slått med bare et halvt poeng, av den finske hopplegenden Matti Nykänen.